Ильяс Сәлахов

Ильяс Сәлахов, Ильяс Рәхимҗан улы Сәлахов (1961 елның 1 декабре, СССР, РСФСР, ТАССР, Әлмәт районы, Түбән Абдул) — Татарстанның мәгариф һәм җәмәгать эшлеклесе, Әлмәт дәүләт муниципаль хезмәт институты ректоры (2009—2017), Волжск дәүләт су транспорты университетының Казан филиалы директоры (2017 елдан). Татарстанның атказанган укытучысы (2007), педагогика фәннәре кандидаты (2006). БТКның Әлмәт бүлеге җитәкчесе (2013—2017)  Әлмәт оешмасында яңа җитәкче. БТК сайты, 11.10.2013. Рафаил Төхфәтуллин премиясе лауреаты.

 Тәрҗемәи хәле 
1961 елның 1 декабрендә Әлмәт районы Түбән Абдул авылында туган. Елховой урта мәктәбен, Алабуга дәүләт педагогия институтының (2011 елдан КФУның Алабуга институты) гомумтехник фәннәр факультетын (1990),  Мәскәү дәүләт технология һәм идарә университетын (2005) тәмамлаган. 2005 елда Татар дәүләт гуманитар-педагогика университетында «Урта һөнәри уку йортлары студентларының базар мөнәсәбәтләренә социомәдәни җайлашуының педагогик технологияләре» темасына кандидатлык диссертациясе яклап (фәнни җитәкчесе Даутова Г. Җ.), педагогика фәннәре кандидаты гыйльми дәрәҗәсе ала  Салахов Ильяс Рахимзянович. Лучшие педагоги РоссииСалахов, Ильяс Рахимзянович — Педагогические технологии социокультурной адаптации. РГБ. 10 монография, 3 фәнни-методик хезмәт, 50дән артык мәкалә авторы. Берләшкән Милләтләр Оешмасының ассоциацияләнгән әгъзасы — Халыкара фәннәр академиясе академигы (2011 елдан).

Бердәм Россия исемлеге буенча Әлмәт шәһәр шурасы депутатыСалахов Ильяс Рахимзянович. Найди своих депутатов

 Хезмәт юлы 
1984-1985 елларда — Әлмәт районы Елховой урта мәктәбендә хәрби әзерлек укытучысы.

1990 елда Алабуга дәүләт педагогия институтының гомумтехник фәннәр факультетын тәмамлагач, Алабуганың 2нче урта мәктәбендә педагог-оештыручы, 1992 елда ачылган татар гимназиясе директоры булып эшли.

1998 елдан — Әлмәтнең 3нче урта мәктәбе директоры.

2003—2009 елларда — Әлмәт сәүдә-икътисад техникумы директоры.

2009—2017 елларда — Әлмәт дәүләт муниципаль хезмәт институтында ректор. Аның җитәкчелегендә Әлмәттә сәүдә-икътисад техникумы белән муниципаль институт берләшеп, Әлмәт дәүләт муниципаль хезмәт институты () оештырыла, күпбаскычлы укыту системасы барлыкка килә. 2012 елда институтның гыйльми шурасы карары белән әдәби иҗат белән шөгыльләнүче студентларны бүләкләү өчен Клара Булатова исемендәге премия булдырыла. Вузда шулай ук Ризаэддин Фәхреддин мирасын фәнни өйрәнү лабораториясе оештырылган – әлеге юнәлештә ирешкән уңышлары өчен Әлмәт дәүләт муниципаль хезмәт институты Ризаэддин Фәхреддин исемендәге республика премиясенә лаек була.

Ильяс Сәлахов тәкъдиме белән Әлмәт районы Елховой урта мәктәбендә алдынгы укучыларны бүләкләү өчен Татарстанның атказанган мәдәният хезмәткәре, язучы, авылдашлары Әсгать Сәлах исемендәге премия булдырылган.

2017 елдан — «Волжск дәүләт су транспорты университеты» диңгез һәм елга транспорты федераль дәүләт университетының Казан филиалы директоры  Сведения о руководстве Казанского филиала ФГБОУ ВО «Волжский государственный университет водного транспорта».

 Бүләкләре, мактаулы исемнәре 
 2006 — «Мәгарифтәге казанышлары өчен» күкрәк билгесе белән бүләкләнгән.
 2007 — Татарстанның атказанган укытучысы
 Рафаил Төхфәтуллин премиясе 
 2016 — БТКның «Татар милләтенә күрсәткән олы хезмәтләр өчен» медале
 Халыкара мәгариф һәм педагогика фәннәре академиясенең К. Д. Ушинский исемендәге орденыМарина Юдкевич.  Ректора заподозрили в воровстве. Вечерняя Казань, 24.09.2014

 Гаилә хәле 
Өйләнгән, балалары: ике кызы, улы.

 Искәрмәләр 

 Әдәбият 
 Рауза Гаррапова. Халкыбызның фидакарь улы. Мәгариф, 2016 ел, ноябрь, 104-105нче бит.

 Сылтамалар 

 Руководство ГАОУ ВО АГИМС 
 Салахов Ильяс Рахимзянович. Деловой центр РТ — интернет-портал TatCenter.ru
 Салахов Ильяс Рахимзянович . Татары без границ
 Кабинетный капитан.  shtab.navalny.com

 Моны да карагыз 

Төркем:Алабуга дәүләт педагогия институтын тәмамлаучылар
Төркем:Укытучылар
Төркем:Татарстанның атказанган укытучылары
Төркем:Ректорлар
Төркем:Педагогика фәннәре кандидатлары
Төркем:Вуз укытучылары
Төркем:«Мәгарифтәге казанышлары өчен» күкрәк билгесе белән бүләкләнүчеләр
Төркем:«Татар милләтенә күрсәткән олы хезмәтләр өчен» медале лауреатлары